《赠战贡士归楚》
明代·岑用宾

枫叶萧萧间去津，临岐把袂一沾巾。千峰白雁逢归客，三径黄花候主人。

司马远游多博物，相如能赋亦甘贫。潇湘赤壁堪乘兴，忆尔应知入梦频。

作者简介：明广东顺德人，字允穆。嘉靖三十八年进士。授南京户科给事中。多所论劾。隆庆初尝论高拱狠愎，拱恶之，出为绍兴知府，再谪宜川县丞，卒。有《小谷集》。